Propozície Literárny Zvolen 2015

Propozície 22. ročníka celoslovenskej súťaže literárnej tvorby autorov, členov literárnych klubov a krúžkov 

Základné údaje
Vyhlasovateľ: Národné osvetové centrum z poverenia Ministerstva kultúry SR
Odborný garant: Národné osvetové centrum 
Realizátor: Národné osvetové centrum, Mesto Zvolen – Krajská knižnica Ľ. Štúra 
Spoluorganizátori: Literárne informačné centrum
Termín: 16. – 17. októbra 2015
Miesto: Krajská knižnica Ľ. Štúra vo Zvolene
Finančné zabezpečenie: viaczdrojové financovanie 

Základná charakteristika
Súťaž Literárny Zvolen je celoslovenská súťaž literárnej tvorby autorov, členov literárnych klubov a krúžkov (nie je podmienkou).

Poslanie súťaže
Podporovať, rozvíjať a prezentovať literárnu tvorbu ako súčasť amatérskej umeleckej tvorby v celoštátnom kontexte, vzdelávať mladých autorov, zhodnotiť a oceniť súťažné práce, umožniť tvorivý dialóg a vzájomnú komunikáciu medzi autormi, klubmi a organizátormi.

Harmonogram súťaže
 Súťaž má dve kolá: výberové a celoštátne, výberové kolo nie je podmienkou.
Výberové kolá súťaže môžu organizovať literárne kluby a krúžky, regionálne osvetové strediská, knižnice, centrá voľného času a iní.

Uzávierka celoštátneho kola je  31. 7. 2015
Slávnostné vyhodnotenie celoštátneho kola súťaže sa uskutoční 16. – 17. októbra 2015 v Krajskej knižnici Ľ. Štúra vo Zvolene. Súčasťou vyhodnotenia bude rozborový seminár,  kultúrny program, literárna kaviareň a literárny večer – prezentácia literárneho klubu, čítačka.
Účasť v súťaži a podmienky účasti:
– na súťaži sa môže zúčastniť každý autor nad 15 rokov, ktorému dosiaľ nebola knižne vydaná publikácia;
– súťaží sa v dvoch kategóriách: poézia a próza;
– zúčastnený autor môže poslať do výberového a celoštátneho kola najviac 5 poetických, 3 prozaické útvary v rozsahu najviac 20 normalizovaných strán (1 normalizovaná strana = 1 800 znakov, t. j. 30 riadkov, 60 úderov v riadku), v elektronickej forme (e-mail, CD, disketa) a v 4 vytlačených kópiách, s uvedením svojho mena a priezviska, veku, adresy, kontaktu (telefón, e-mail), členstva v literárnom klube; 
– súťažné práce musia byť v slovenskom jazyku;
– prihlásené práce nesmú autori do vyhlásenia výsledkov súťaže nikde publikovať ani prihlásiť do inej súťaže;
– autori posielajú svoje práce na adresu: 
Národné osvetové centrum 
Nám. SNP 12
812 34 Bratislava 1
s označením obálky Literárny Zvolen 2015
a na e-mailovú adresu: lubica.janegova@nocka.sk;
– súťažné práce sa autorom nevracajú automaticky, iba na písomné požiadanie   

Hodnotenie – odborná porota
Súťažné autorské práce v celoštátnom kole hodnotí odborná porota, vymenovaná generálnou riaditeľkou Národného osvetového centra.

Ocenenie
–  Odborná porota po uzávierke celoštátneho kola súťaže vyhodnotí autorské práce a rozhodne o umiestnení najlepších súťažných prác na 1., 2. a 3. mieste v oboch kategóriách – v próze a poézii. 
–  Ak súťažné práce nedosiahnu požadovanú úroveň na základe kritérií stanovených odbornou porotou, môže porota niektoré miesto neudeliť.
– Vyhlasovatelia a spoluusporiadatelia súťaže udelia diplomy a čestné uznania, spojené s finančnými a vecnými cenami.
– Vybrané práce ocenených autorov budú uverejnené v zborníku, prípadne sa využijú v rámci činnosti vyhlasovateľa súťaže. Autorské práva účastníkov súťaže nie sú dotknuté.

Finančné ceny
Kategória:  p r ó z a
1. miesto – 100 €
2. miesto – 60 €
3. miesto – 30 €

Kategória:  p o é z i a
1. miesto – 100 €
2. miesto – 60 €
3. miesto – 30 €

Výsledky súťaže
Výsledky súťaže budú vyhlásené na slávnostnom vyhodnotení 16. – 17. októbra 2015 a budú tiež zverejnené v zborníku a v časopise Národná osveta.

Korešpondenčná adresa
Národné osvetové centrum
Ľubica Janegová
Nám. SNP 12
812 34 Bratislava 1
e-mail: lubica.janegova@nocka.sk
tel: 02/204 71 209